[{"text_idx": "#000000", "text": "Tanysgrifio / Prynu copi\u0308au drwy\u2019r post"}, {"text_idx": "#000001", "text": "Mae croeso oes \u2013 ond mae terfynau hefyd!"}, {"text_idx": "#000002", "text": "Y llif diddiwedd o ymwelwyr i\u2019n gwlad hardd sy\u2019n cael sylw sawl un yn rhifyn Medi Y Cymro. Faint sy\u2019n dderbyniol, sut mae rheoli\u2019r farchnad dai ac ydi pethau fel clustnodi ardal y llechi fel safle Treftadaeth Byd yn mynd i wneud pethau yn waeth?"}, {"text_idx": "#000003", "text": "A so\u0302n am ymwelwyr, mae cyfeirio hefyd at y miloedd sydd wedi heidio i Eryri ers cyfnod y clo cyntaf. Gyda rhesi o bobl yn aros hyd at 45 munud i gyrraedd copa\u2019r Wyddfa mae galw am fwy o barch at y mynydd a synnwyr cyffredin wrth drefnu ymweliad a\u2019r mynyddoedd."}, {"text_idx": "#000004", "text": "Mae sylw pellach i ymgyrch \u2018Hawl i Fyw Adra\u2019 a\u2019i chynlluniau. Bron i flwyddyn ar o\u0302l datgan pryderon am dwf ail gartrefi mewn ymgyrch drawiadol mae\u2019r mudiad yn cynnal ail orymdaith o Ly\u0302n i Gaernarfon i alw am weithredu buan ac yn datgan nad oes dim wedi ei gyflawni go iawn gan y llywodraeth, er yr holl eiriau dros y misoedd diweddar."}, {"text_idx": "#000005", "text": "Mae pobl hefyd yn cael eu hannog i fynegi barn am newidiadau posibl i drethi lleol y gallai awdurdodau lleol eu defnyddio i ddelio ag effaith ail gartrefi a llety gwyliau masnachol mewn rhannau o Gymru."}, {"text_idx": "#000006", "text": "Ond mae Cymdeithas yr Iaith yn dweud mai \u201cdim ond ceisio barn ar gwestiynau penagored mae\u2019r ymgynghoriad, yn lle gosod allan y camau clir, pendant a radical sydd eu hangen\u201d."}, {"text_idx": "#000007", "text": "Mae\u2019n galw ar y Llywodraeth i weithredu o ddifrif drwy osod cap ar nifer yr ail dai a thai gwyliau mewn unrhyw gymuned, fel rhan o \u201c[b]ecyn radical o fesurau\u201d a bod angen \u201cgwneud hyn fel mater o frys\u201d.\nMae\u2019r mudiad iaith hefyd wedi mynegi pryderon ynghylch rhagair yr ymgynghoriad, sy\u2019n honni: \u201cEr nad yw\u2019n broblem i Gymru gyfan, mae nifer yr ail gartrefi a\u2019r llety gwyliau wedi ennyn teimladau cryf mewn rhannau o Gymru\u201d \u2013 honiad y mae Cymdeithas yr Iaith wedi ei alw\u2019n \u201cnawddoglyd\u201d."}, {"text_idx": "#000008", "text": "Dyddiau cyffro geni HTV sy\u2019n cael sylw David Meredith mewn cipolwg personol ar y dyddiau cyffrous hynny pan ddechreuodd y sianel newydd ddarlledu gyda \u201c...syniadau rhaglenni beiddgar a ffilosoffi oedd yn gydnaws a\u0302 mw\u0302d creadigol iachus y chwedegau\u201d."}, {"text_idx": "#000009", "text": "Hanes goleuadau rhyfeddol dros awyr Meirionnydd sydd gan y colofnydd Mel Hopkins y mis yma \u2013 pan ddaeth pentref bach Cymreig a\u2019r \u2018broffwydes\u2019 yn stori fawr ym mhapurau cenedlaethol y dydd."}, {"text_idx": "#000010", "text": "Mae rhifyn Medi Y Cymro ar gael o siopau ar draws Cymru. I dderbyn drwy\u2019r post bob mis trefnwch danysgrifiad blwyddyn i\u2019r Cymro am \u00a327 trwy gysylltu a\u0302 ni: gwyb@ycymro.cymru."}, {"text_idx": "#000011", "text": "Cyhoeddir gan Cyfryngau Cymru Cyf."}, {"text_idx": "#000014", "text": "Mae'r safbwyntiau a fynegwyd yma yn eiddo i'n defnyddwyr ac nid o reidrwydd yn adlewyrchu barn Y Cymro neu unrhyw gwmni yn gysylltiedig a Y Cymro."}]